OzLabs/hebrew-wiki-articles huggingface dataset:
אלחנן אשכנזי

רבי אלחנן אשכנזי (תע"ד, 1713 - כ"ב באלול ה'תק"מ, ספטמבר 1780) היה רבה של העיר דנציג, פולין, נודע על שם ספרו סדרי טהרה.

==ביוגרפיה==
נולד בשנת תע"ד והתחנך אצל אביו הרב שמואל זאנוויל, שהיה רבם של הערים בון, קלן (נקראה גם קולוניה), מינסטר וארנסברג בגרמניה.

לאחר מכן למד בהלברשטאדט בישיבתו של רבי צבי הירש חריף מחבר "כוס ישועות" ובבפפד"מ בישיבתו של רבי יעקב פופרש (כ"ץ, מחבר ספר 'שב יעקב'). בספרו "סדרי טהרה" מרבה רבי אלחנן להביא את דברי רבו זה, ולעיתים חולק עליו.

בשנת 1731 נתמנה לכהן כרבה של פארדאן, (הסמוכה לפוזנן שבפולין). משם עבר להתיישב בעיירה שוטלנד הסמוכה לדנציג, ונתמנה לאב"ד של איגוד הקהילות 'שו"ל' (בזמן איסור ישיבת היהודים בעיר דנציג, ישבו היהודים בעיירות הסמוכות שוטלנד, וינברג ולנגפור, אשר הרכיבו יחדיו את קהילת 'שו"ל').
מצבתו המחודשת של הרב אלחנן אשכנזי בגדנסק
בשנת 1767 עם פטירת אביו, נתבקש למלא את מקומו ברבנות בגרמניה. אך אשתו השנייה לא רצתה לעזוב את מקומה בפולין, לאחר שכבר שלח את ספריו, ויצא לדרכו, באמסטרדם, שב למקומו הראשון, אולם בגלל התחייבות ראשי קהילת בון לאביו המנוח על מינויו לאב"ד, כינוהו בשם זה למרות שלא כיהן בפועל בתפקיד. אולם, בפרשת הגט מקליווא, נאלץ ליטול את מעמדו כאב"ד בון מקום מגורי הכלה, וצידד בכשרות הגט, כנגד רבני פרנקפורט.

נפטר בכ"ב באלול ה'תק"מ (1780). נקבר בבית הקברות היהודי בדנציג, לידו קבורים ממלא מקומו רבי מאיר פוזנר מחבר הספר 'בית מאיר', ורבי ישראל ליפשיץ מחבר פירוש תפארת ישראל.

בשנת 2009, נמצאו שברי המצבות של קברו וקבר רבי מאיר פוזנר וחודשו על ידי הוועד להצלת בתי עלמין באירופה וארגון אבותינו, ולצידם הונחו מצבות חדשות.

בניו היו: משה, נפטר בחייו כבן 28, את שמו כלל ברמז, בשם ספרו. יהודה לייב, מוציא לאור של כתבי אביו, יואל ושמואל זאנוויל. נכדו היה הרב אלחנן רוזנשטיין מברלין.

==ספריו==
*סדרי טהרה על שולחן ערוך הלכות נדה. נדפס בפעם הראשונה בברלין, 1783 על ידי בנו, רבי יהודה לייב אשכנזי, עם הסכמות מרבני ברלין, פוזנן וברוד והסכמה מאת רבי פנחס הורוביץ רבה של פרנקפורט.
:החיבור נדפס ברוב מהדורות השולחן ערוך, וספרים רבים נכתבו על מנת ללמוד אותו ולסכם את שיטותיו בהלכה, בהם ספרו של רבי מרדכי בנט, מראשי רבני צ'כיה וספרו של רבי ישראל הגר (אהבת ישראל) מויז'ניץ.
* שיורי טהרה, על שולחן ערוך הלכות חציצה וטבילה, כהמשך לספר סדרי טהרה.
* חידוד הלכות, חידושים במסכת נדה - חידושים על הגמרא במקביל ל'סדרי טהרה' על השו"ע.
* שיורי לקט, על שולחן ערוך חלק אורח חיים.

==קישורים חיצוניים==

* [http://www.ivelt.com/forum/viewtopic.php?t=24302 אודות שיפוץ המצבה].
* [http://www.ivelt.com/forum/download/file.php?id=79222 מאמר לתולדותיו] מגיליון עלים לתרופה
* [http://www.ivelt.com/forum/download/file.php?id=79220 מאמר המשך לתולדותיו] מגיליון עלים לתרופה
* [http://www.ivelt.com/forum/doload/file.php?id=79219 מאמר לתולדותיו בגיליון בית יוסף להבה]
* 

קטגוריה:רבנים פולנים
קטגוריה:רבנים גרמנים
קטגוריה:ראשוני האחרונים
קטגוריה:פרשני השולחן ערוך
קטגוריה:ילידי 1713
קטגוריה:נפטרים ב-1780
יוסף יפה

רבי יוסף יפה (נהגה: יוֹפֶה, באנגלית: Yoffey; תר"ה, וילקומיר, פלך וילנה, רוסיה (ליטא) - ל' בסיוון תרנ"ח, 20 ביוני 1898, מנצ'סטר, אנגליה) היה רב ליטאי, רבם של כמה יישובים בליטא, ובסוף ימיו במנצ'סטר.

==ביוגרפיה==
נולד בשנת תר"ה בווילקומיר לרב משה יפה שהיה רבה של גורז'ד. למד אצל אביו, ומאוחר יותר אצל רבי אליעזר גורדון בקובנה. נישא לבתו של הרב טודרוס פרלין מסלנט, ותקופה קצרה אחר נישואיו יצא ללימודים ב"כולל הפרושים" באיישישוק.

בשנת תרל"ד (1874), בגיל 29, נבחר לכהן כרבה של העיירה פאקרוי, בתרל"ח (1878) התגורר בראסייני והיה ממקורביו של הרב אלכסנדר משה לפידות. מאוחר יותר שימש כרבה של סלנט.

עם פטירת אביו בתרמ"ט (1889), לאחר 45 שנות רבנות בגורז'ד, קיבל את רבנות הקהילה ועבר לגור בה.

בשנת תרנ"ג (1893) עזב את ליטא, ועבר למנצ'סטר באנגליה, בה שימש כרב בית כנסת. את מקומו ברבנות גורז'ד מילא הרב יצחק יעקב רבינוביץ.

בל' בסיוון תרנ"ח, 20 ביוני 1898, נפטר בפתאומיות, ונקבר במנצ'סטר. חתנו הרב ישראל יעקב יפה מילא את מקומו ברבנות הקהילה במנצ'סטר.

==חיבוריו==
רבי יוסף יפה היה מחבר פורה, אך רק חלק מכתביו הובאו לדפוס:
* 
* 
* 
* 

ספרים נוספים שנותרו בכתב יד: שו"ת "דברי יוסף", "יוסף דעת" - דרשות, ופירוש על הגדה של פסח.

==לקריאה נוספת==
* הקדמה ומבוא, בתוך: פתחי דין, ירושלים: מכון ירושלים, תשנ"ט.

==קישורים חיצוניים==
* 'יפה, ר' יוסף ב"ר משה', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 55 (, תמונה 1253).
* (שנת הלידה שם שגויה)
* 
<div class="mw-content-ltr">
* "[http://books.google.co.il/books?id=spOxzrifZjcC&pg=PA1048 Yoffey, Israel Jacob (1874–8 May 1934) and Yoffey (or Jaffe) Joseph (1845–July 1897)]", in: William D. Rubinstein (ed.), The Palgrave Dictionary of Anglo-Jewish History, Basingstoke: Palgrave Macmillan, 2011, p. 1048
</div>

==הערות שוליים==
<div style="direction: ltr;">

</div>

קטגוריה:רבנים ליטאים
קטגוריה:רבנים בריטים
קטגוריה:מחברי ספרי שו"ת
קטגוריה:מחברי ספרי מוסר ומחשבה
קטגוריה:גורז'ד: רבנים
קטגוריה:מנצ'סטר: רבנים
קטגוריה:ילידי 1845
קטגוריה:נפטרים ב-1898
יעקב פלג

יעקב פלג (26 במרץ 1952 - 13 באוקטובר 2006) היה תת-ניצב במשטרת ישראל, כיהן כראש מטה אגף החקירות והמודיעין ומפקד יחידת אתג"ר. 

פלג נולד ב-26 במרץ 1952. התגייס למשטרת ישראל ב-1976, שירת ביחידת המרכזית של מחוז תל אביב כראש מפלג בילוש, פיקד על תחנת המשטרה ביפו ושימש ראש אגף חקירות במחוז תל אביב. ב-2002 מונה למפקד יחידת אתג"ר למלחמה בגניבות הרכב, תחת פיקודו קיבלה היחידה משימות נוספות כגון מאבק בסחר בנשים בישראל לאחר מכן שימש נציג המשטרה בארצות הברית. בתפקידו האחרון בשירות, עד פטירתו ב-2006, כיהן כראש מטה אגף החקירות והמודיעין. 

פלג היה נשוי ואב לשתי בנות. נפטר במפתיע בגיל 54 מדום לב ונטמן בבית העלמין ביבנה.

==קישורים חיצוניים==
* 
* [https://web.archive.org/web/20141012074017/http://www.pnns.co.il/modules.php?name=News&file=article&sid=1745 הודעה על פטירתו] באתר חדשות המשטרה
* 
* 

==הערות שוליים==

קטגוריה:תתי-ניצבים במשטרת ישראל
קטגוריה:ישראלים שנולדו ב-1952
קטגוריה:ישראלים שנפטרו ב-2006
מריה ולדמן

מריה ולדמן (בגרמנית: Maria Waldmann; 1844 - 6 בנובמבר 1920) הייתה זמרת מצו סופרן אוסטרית, שעמדה בקשר מיוחד עם ג'וזפה ורדי.

==ביוגרפיה==

מריה ולדמן נולדה בווינה בשנת 1844 ולאחר לימודים שם, נסעה למילאנו ולמדה שם אצל פרנצ'סקו למפרטי היא מיקדה את הקריירה שלה ברפרטואר האיטלקי למצו סופרן. היא התגלתה כששרה עם טרזה שטולץ בספטמבר 1869 בהפקה של דון קרלוס מאת ורדי בטריאסטה. הופעת הבכורה שלה הייתה בסנקט פטרבורג ב-1865 כפיירוטו ב"לינדה דה שאמוני". אחרי הופעות בוויסבאדן, אמסטרדם וטריאסטה, שרה לראשונה בלה סקאלה, מילאנו, שם הופיעה, בעונת 1872-1871 בכוחו של גורל של ורדי וכאמנריס בבכורה האירופאית של אאידה (8 בפברואר 1872). על אף חששו הראשוני של ורדי מהעסקת ולדמן בבכורה זו, היא הייתה לאמנריס המועדפת שלו.

בשנת 1874 חזר ורדי והזמין את ולדמן לתפקיד המצו-סופרן ברקוויאם שלו, שאת ה"ליבר סקריפטוס" שלו כתב מתוך מחשבה על קולה. ורדי העריך במיוחד את קולה הודות לגוון העשיר והאפל שאפיין את משלב האלט הנמוך שלו. ורדי השיג בשימוש בו רושם עצום ב"ליבר סקריפטוס", המתמקד במשלבים האמצעי והנמוך של מנעד המצו-סופרן.

מריה ולדמן פרשה מן הבמה בשלב מוקדם מאוד בקריירה שלה, בהיותה בת 31 בסך הכל, אחרי שנישאה לדוכס גלאצו מאסארי. היא חיה עמו בפאלאצו מאסארי על קורסו פארטו מארה בפרארה. לאחר פרישתה, נהנתה מחיבתם של ורדי ואשתו עוד שנים רבות וניהלה תכתובת ארוכה עם ורדי כמעט עד מותו.

בעלה של ולדמן מת בשנת 1902, והיא מתה ב-1920 בפרארה.

==קישורים חיצוניים==

* [http://books.google.co.il/books?id=t_iB90JnPrwC&pg=PA158 דייוויד רוזן, "הרקוויאם של ורדי", גוגל בוקס, עמ' 14-13]

==הערות שוליים==

קטגוריה:ילידות 1844
קטגוריה:זמרות מצו סופרן
קטגוריה:אופרה איטלקית
קטגוריה:ג'וזפה ורדי
קטגוריה:זמרות איטלקיות
קטגוריה:נפטרות ב-1920
גואלגואיצ'ו

גוּאַלֶגוּאַיְצ'וּ (בספרדית: Gualeguaychú) היא עיר בפרובינציית אנטרה ריוס בארגנטינה. גואלגואיצ'ו שוכנת על גדות נהר גואלגואיצ'ו, יובל של נהר אורוגוואי, במרחק 25 קילומטרים מהגבול של ארגנטינה עם אורוגוואי ובמרחק של 230 קילומטרים מבואנוס איירס, בירת ארגנטינה.

==היסטוריה==
לפני בואם של הספרדים לאזור היו בו התיישבויות ילידיות. הספרדים התחילו להקים באזור התיישבויות במאה ה-17 והם נלחמו ודחקו את הילידים.

ב-1782 חואן חוסה דה ורטיס אי סלסדו, המשנה למלך של מלכות המשנה של ריו דה לה פלטה, רצה להגביר את הנוכחות הספרדית באזור, והטיל על תומאס דה רוקמורה לרכז אנשים מכפרים באזור ליישובים גדולים יותר. אחד היישובים שנוסדו על ידי רוקמורה היה סן חוסף דה גואלגואיצ'ו (שם אשר קוצר בהמשך לגואלגואיצ'ו) ב-18 באוקטובר 1783. כעבור זמן קצר רוקמורה ראה שהמיקום המקורי של גואלגואיצ'ו היה מועד לשיטפונות, הוא העביר אותו צפונה.

בעשרות השנים הראשונות לקיומה של ארגנטינה, החל מ-1810, המצב הפוליטי בה לא היה יציב ומספר פעמים צבאות של הצדדים השונים במאבקים הפנימיים עברו בגואלגואיצ'ו. ב-1845 גואלגואיצ'ו נבזזה על ידי חיילים אורוגוואים בפיקודו של ג'וזפה גריבלדי.

ב-4 בנובמבר 1851 מושל פרובינציית אנטרה ריוס חוסטו חוסה דה אורקיסה העניק לגואלגואיצ'ו מעמד של עיר. בשנים שלאחר מכן הייתה הגירה אירופאית גדולה לעיר, והיא המשיכה לגדול במשך שארית המאה ה-19 ובמאה ה-20.

בתחילת המאה ה-21 הייתה תוכנית להקמת מפעל לייצור נייר בפראי בנטוס, עיר אורוגוואית ששוכנת על גדות נהר אורוגוואי ומקושרת לאזור אנטרה ריוס בגשר ליברטדור חנרל סן מרטין. תושבי גואלגואיצ'ו חששו שהמפעל החדש יזהם את הנהר ואת העיר וניסו למנוע את הקמתו, גם על ידי חסימת מעברי הגבול באזור עם אורוגוואי. הדבר הגיע עד לרמה של סכסוך בין אורוגוואי וארגנטינה ואף הגיע לבית הדין הבינלאומי לצדק. הסכסוך הסתיים ב-2010 כאשר נשיאת ארגנטינה כריסטינה פרננדס דה קירשנר ונשיא אורוגוואי חוסה מוחיקה חתמו על הסכם שקבע שתוקם ועדת תיאום דו-לאומית שתפקח על הנעשה בנהר.

==כלכלה==
כלכלת גואלגואיצ'ו מתבססת בעיקר על חקלאות, הכוללת בעיקר גידול סויה, תעשייה ותיירות.

==קישורים חיצוניים==

* 
* 

==הערות שוליים==

קטגוריה:אנטרה ריוס: ערים
קטגוריה:יישובים שהוקמו ב-1783
מחוזות נבדה

במדינת נבדה שבארצות הברית קיימים שישה עשר מחוזות.

הגדול שבמחוזות נבדה הוא מחוז ניי (47,001 קמ"ר), הקטן שבהם הוא מחוז קרסון סיטי (373 קמ"ר), והמאוכלס שבהם הוא מחוז קלארק (כ-2,000,759 תושבים נכון ל-2010). עיר הבירה, קרסון סיטי, נמצאת במחוז קרסון סיטי.

==רשימת המחוזות==
מפת מחוזות נבדה
מפת צפיפות אוכלוסין של נבדה עם חלוקה למחוזות. מעודכן על סמך נתוני מפקד האוכלוסין של 2010
הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.

{| class="wikitable sortable"
|-
! מחוז
! שם בשפת המקור
! מושב המחוז
! שנת הקמתהמחוז
! data-sort-type="number" | אוכלוסייה נכון לשנת 2010
! data-sort-type="number" | שטח(קמ"ר)
|-
| מחוז קלארק||Clark County||לאס וגאס||1908||2,000,759||20,489
|-
| מחוז ואשו||Washoe County||רינו||1861||421,407||16,426
|-
| קרסון סיטי||Carson City||(עיר עצמאית)||1969||55,274||373
|-
| מחוז ליון||Lyon County||יירינגטון||1861||51,980||5,164
|-
| מחוז אלקו||Elko County||אלקו||1869||48,818||44,501
|-
| מחוז דאגלאס||Douglas County||מינדן||1861||46,997||1,839
|-
| מחוז ניי||Nye County||טונופה||1864||43,946||47,001
|-
| מחוז צ'רצ'יל||Churchill County||פאלון||1861||24,877||12,766
|-
| מחוז המבולדט||Humboldt County||וינמאקה||1861||16,106||42,807
|-
| מחוז וייט פיין||White Pine County||איליי||1869||10,030||22,991
|-
| מחוז פרשינג||Pershing County||לאבלאק||1919||6,753||15,563
|-
| מחוז לנדר||Lander County||באטל מאונטיין||1861||5,775||14,229
|-
| מחוז לינקולן||Lincoln County||פיוצ'ה||1866||5,345||27,545
|-
| מחוז מינרל||Mineral County||הות'ורן||1911||4,772||9,731
|-
| מחוז סטורי||Storey County||וירג'יניה סיטי||1861||4,010||684
|-
| מחוז יוריקה||Eureka County||יוריקה||1873||1,987||10,816
|-
| מחוז אזמרלדה||Esmeralda County||גולדפילד||1861||783||9,295
|-
|}

== קישורים חיצוניים ==

*
קטגוריה:נבדה
נבדה
פרגטה הדורה

ביצה של פרגטה הדורה
פרגטה הדורה (שם מדעי: Fregata magnificens) היא מין של עוף ים ממשפחת הפרגטיים. אורכה כ-100 ס"מ ואורך מוטת כנפיה הוא כ-215 ס"מ. המין נפוץ לאורך האזור הטרופי של האוקיינוס האטלנטי, ומתרבה בקבוצות על עצים בפלורידה, האיים הקריביים ואיי כף ורדה. היא גם מתרבה לאורך החוף הפסיפי של אמריקה, ממקסיקו עד אקוודור, לרבות איי גלאפגוס. הפרגטה מזדמנת לעיתים רחוק מאוד מתחום תפוצתה הרגיל, והיא נצפתה בין השאר באי מאן, דנמרק, ספרד, בריטניה ובקולומביה הבריטית.

פרגטה זו היא הציפור הלאומית של אנטיגואה וברבודה.

גופם של זכרי הפרגטה שחור כולו, מלבד "כיס גרון" אדום, שמתנפח, בדומה לבלון, בעונת הרבייה. נוצותיה של הפרגטה מבהיקות בסגול בשעה שהשמש מאירה עליהן ישירות. גופן של הנקבות שחור, מלבד החזה וחלקו התחתון של הצוואר הצבועים בלבן, בנוסף לרצועה חומה על הכנף. ראשם ופלג גופם התחתון של זכרי פרגטה צעירים צבועים בלבן, בעוד שאר גופם שחור.

מין זה דומה מאוד בגודלו ובשאר מאפייניו למיני פרגטה אחרים; אך הוא נבדל מהם בחוסר הרצועה הלבנה המתמשכת מבית השחי, ולפרגטות צעירות יש כתם לבן על בטנם בצורת מעוין.

הפרגטות שקטות בזמן מעוף, אך משמיעות כמה וכמה קריאות שונות כשהן בקנן. הן ניזונות בעיקר מדגים, ושודדות אותם מעופות אחרים על ידי כך שהן גורמות להם להקיא את ארוחתם.

הפרגטות עפות לעיתים במשך כמה ימים ולילות ברצף, במהירות ממוצעת של כ-10 קמ"ש, והן יכולות לעוף כ-239 ק"מ בין עצירה לעצירה. הן נוסקות לגובה של עד כ-2300 מטרים מעל לגובה פני הים על ידי שימוש בזרמי אוויר חמים, ויכולות לרדת עד לגובה פני הים. זהו מין העוף היחיד שיכול לישון בזמן מעוף מלבד סיס החומות.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי גרגורי מטיוס
קטגוריה:פרגטיים
קטגוריה:ציפורים לאומיות
קטגוריה:אנטיגואה וברבודה: סמלים לאומיים
קטגוריה:אקוודור: עופות
קטגוריה:כף ורדה: עופות
קטגוריה:עופות: טורפי-על
קטגוריה:בעלי חיים שתוארו ב-1914
חיאל בית האלי

חִיאֵל בֵּית הָאֱלִי הוא דמות מקראית, שמו מופיע ב. בונה העיר יריחו בימי אחאב מלך ישראל, שנתקיימה בו קללת יהושע בן נון.

לאחר שהעיר יריחו נכבשה ונהרסה, הטיל יהושע קללה על מי שיבנה את העיר: .

בעת מלכות אחאב בנה את העיר חיאל ועל פי המסופר בספר התגשמה בו קללת יהושע. בעת שהניח את יסודות העיר מת בנו הבכור אבירם ובעת שהציב את שערי העיר מת בנו הצעיר, שְׂגוּב: ייתכן כי חיאל היה נציב בימיו של מלך ישראל, אחאב שהוטלה עליו משימת ביצור העיר יריחו ובנייתה.

==שמו ומוצאו של חיאל בית האלי==
לפי כינויו, נראה כי מוצאו של חיאל הוא מהעיר בית אל, בנחלת שבט אפרים. חיאל הוא שם תאופורי שפירושו 'האל הוא אחי'. השמטת האות א' היא תופעה לשונית מוכרת גם בשמות פיניקים כמו חירם.
בשטח G בחפירות עיר דוד, התגלה בית ארבעת המרחבים ובו אוסטרקאות בעברית קדומה עם השמות חיאל ואחיאל.

רד"ק סבור, בעקבות התלמוד הירושלמי, שהקביעה מתייחסת למעשה ליהושפט, והוסבה לאחאב כדי לא לפגוע בכבודו של המלך הצדיק. רבי יהושע בן קרחה דרש: "והלא חיאל משל יהושפט (בתחום שבט יהודה) ויריחו משל בנימין ולמה נתלה באחאב? מלמד שתולין חובה בחייב". לדעת מנחם נאור, גם מיקומה המקורי של קביעה זו היה בהקשר של מעשי יהושפט, והיא נעקרה ממקומה. ייתכן שגם מקום מוצאו של חיאל איננו מבית אל המוכרת שבממלכת ישראל, אלא יישוב אחר ביהודה שנקרא באותו שם.

==מגמתו של הסיפור על חיאל בית האלי==
נראה כי מטרת הסיפור אודות חיאל בית האלי קיימים כמה הסברים. יש הרואים בסיפור אודות חיאל יסודות אטיולוגיים. אחד היסודות האלו מסביר את העובדה מדוע לא קמה יריחו במשך כל התקופה הישראלית. יש הסוברים כי סיפורו של חיאל בית האלי נועד להסביר את ישיבתם של בני הנביאים ביריחו, את ישיבתו של אליהו ביריחו לפני עלותו השמיימה וסיפור אלישע ומעשי הריפוי שלו ביריחו. לדעת משה גרסיאל, המחבר המקראי הקדים את סיפור הקללה, בפתיחה לסיפורי אחאב כי ראה קשר בין חטאי עם ישראל בימי יהושע לאלה, בימיו של אחאב.

יצחק מגן טוען, כי לא הייתה כוונה לבנות את העיר. לשיטתו מדובר באדם בעל אמצעים אשר פיתח ושיקם את אזור יריחו על ידי הקמת תעלות מים וביצורה של העיר.

==חיאל בית האלי בספרות האגדה==

בילקוט שמעוני מסופר כי חיאל לא שמר את מצוות האל והסית לעבודת האל בעל, שקיימה איזבל בהר הכרמל :.

בין ציורי הקיר בבית הכנסת דורה אורופוס נמצא ציור קיר המתאר את המסופר באגדה בילקוט שמעוני. ייתכן כי הצייר ביקש לשלב את המסופר במסורת האגדה ובין הכתוב בסיפור בספר מלכים א'. הציור צויר במאה השלישית לספירה ולכן יש הסוברים כי זו מסורת קדומה יותר שהשתרשה בספרות האגדה, היות שחיבורו של ילקוט שמעוני מתוארך למאה ה-13.

==לקריאה נוספת==
* יוסף קלוזנר, ממציבי הדלתיים: למלאות שבעים שנה ליעקב רבינוביץ, מאזניים כ"א, תש"ו 305–308.

==הערות שוליים==

קטגוריה:אישים בספר מלכים
אוקסיארטס

השטחים עליהם הפקיד [[אלכסנדר הגדול את אוקסיארטס (בירוק בהיר)]]
אוקסיארטס (יוונית Oxyártēs, פרסית وخش‌ارد, במקור מאיראנית עתיקה -Huxšaθra*) היה אציל מבאקטרה (כיום בלך באפגניסטן) ואביה של רוקסנה, אשתו של אלכסנדר הגדול.

הוא מוזכר לראשונה במקורות העתיקים כאחד מקציניו של בסוס בזמן נסיגתו, מבאקטרה לסוגדיאנה, מפני צבאו של אלכסנדר. לאחר מות בסוס, שלח אוקסיארטס את אשתו ובנותיו לחסות במבצרו, בסוגדיאנה, אשר היה בנוי בפסגת צוק ונחשב לבלתי ניתן לכיבוש. אך אלכסנדר הצליח להשתלט על המבצר והחליט שברצונו לקחת את רוקסנה לאישה. מששמע על כל זאת, מיהר אוקסיארטס להיכנע לאלכסנדר וב-327 לפנה"ס חגגו את הכלולות בסעודה גדולה.

זמן קצר לאחר מכן מתואר כי סייע בשכנוע כוריאנס, אשר החזיק במבצר-צוק משלו, להיכנע לאלכסנדר. זמן-מה לאחר מכן מונה בידי אלכסנדר לאחשדרפן פרובינציית פרופמיסאדה שבהודו (אזור הינדו-כוש). אוקסיארטס שמר על מקומו כאחשדרפן בפרופמיסאדה גם לאחר חלוקת השלל הראשונה שלאחר מות אלכסנדר (323 לפנה"ס) והשנייה, שנתיים לאחר מכן בטריפרדיסוס. בזמן מלחמת האזרחים שלח כח צבאי קטן לסייע לאאומנס, אך, לאחר מותו ב-316 לפנה"ס, נראה שהגיע לעמק השווה עם יריבו אנטיגונוס מונופתלמוס. 

לא נמצא אזכור מאוחר יותר של שמו, לפיכך יש להניח שמת לפני מסעותיו להודו של סלאוקוס הראשון, אשר העביר את השליטה על פרופמיסאדה (יחד עם שאר הפרובינציות ההודיות) לצ'נדרגופטה מאוריה, שליט האימפריה המאורית.

==ראו גם==
* כיבושי אלכסנדר הגדול באסיה התיכונה

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אלכסנדר הגדול
קטגוריה:אחשדרפנים
פרחי מאכל

פרח מאכל מתקתק המשמש גם לקישוט מסוג [[בורג (צמח) ממשפחת הזיפניים]]
פרחי מאכל הם פרחים (שאינם נחשבים לפירות או ירקות) אשר ניתן לאכלם ללא חשש לפגיעה בבריאות האדם. מקובל לשלבם במנות ממטבחים שונים כגון במטבח האסייתי, במטבח האירופאי, במטבחי המזרח התיכון ובמטבח המודרני. שילובם מקובל, בשל הצבעוניות והארומה שהם מעניקים למנות השונות.

פרחי מאכל רבים מכילים נוגדי חמצון וחומרים פעילים אחרים שהם טובים בכמויות נמוכות אך הופכים מסוכנים בצריכה מוגברת.

==שימושים קולינריים==
את פרחי המאכל מוסיפים למזון הן כדי לספק טעם וארומה והן כדי שישמשו כקישוט צבעוני מעורר תיאבון. הם מהווים תוספת בכל המנות: מנות ראשונות כגון סלטים למיניהם, מנות עיקריות וקינוחים. ניתן לשלבם כחומרי טעם במשקאות, בממרחים כגון חמאה, בשימורי פירות, בחומץ, במרינדות וברטבים. חלקם עברו תהליך יבוש והם משמשים כעשבי תיבול.

רבים מפרחי המאכל שניתן לאכלם אינם טעימים. מומלץ להשתמש בפרחים טריים שנקטפו בתחילת היום ולהימנע מחלקיהם המרים, כגון אבקנים וגבעולים.

==פרחים אכילים==

=== פרחים אכילים הגדלים בישראל===
*כובע הנזיר
*ורד
*ציפורני חתול
*חרדל הבר
*אמנון ותמר
*חוטמית זיפנית
*חובזה
*גזר קיפח
*כליל החורש
*שקד
*רוזמרין
*מרווה

==ראו גם==
* גינון יערות

==קישורים חיצוניים==
*
*[https://web.archive.org/web/20130926213702/http://agrica.co.il/%D7%A2%D7%9C_%D7%98%D7%A2%D7%9D_%D7%95%D7%A4%D7%A8%D7%97 על טעם ופרח], באתר Agrica

*
*
קטגוריה:מאכלים
Volition

Deep Silver Volition, LLC (ידועה גם בתור Volition) הייתה חברה אמריקאית לפיתוח משחקי וידאו. החברה נוסדה בנובמבר 1996 לאחר פיצול חברת Parallax Software לשתי חברות - Volition ו-Outrage Entertainment.

== היסטוריה ==

כאשר Interplay Entertainment הייתה המפיצה, החברה פיתחה את סדרת סימולטור החלל "FreeSpace". לאחר ש-Interplay פשטה רגל, חברת THQ קיבלה בעלות על Volition בספטמבר 2000. מאז, החברה פיתחה מספר כותרים מצליחים כמו סדרת Red Faction, סדרת Summoner, הכותר The Punisher וסדרת Saints Row.

"Insane", משחק שפותח ביחד עם גיירמו דל טורו הוכרז ב-2010 בטקס פרסי Spike Video Game, אבל גרסתה של Volition של המשחק בוטלה ב-2012. מאז, דל טורו הכריז כי המשחק עדיין בפיתוח.

לאחר ש-THQ פשטו רגל, הרבה חברות ראו עניין בנכסיה של החברה, במיוחד לאחר ש-THQ הכריזו כי הם ינסו להשאיר את עובדיהם בעבודתם על ידי מכירת הנכסים של החברה. מנהל Volition, דן קרמק אמר כי האחים וורנר, Electronic Arts, Take-Two, יוביסופט, Deep Silver וקבוצה ללא שם משיקגו ביקרו באתרם שבועות לפני המכירה. בסופו של דבר Volition נרכשה על ידי Koch Media תמורת 22.3 מיליון דולר. אף אחת מהחברות שהיו מעוניינות ברכישת Volition הציעו מחיר למעט יוביסופט שהציעה 5.4 מיליון דולר.

Volition הייתה הנכס השני היקר ביותר של THQ שנמכר במהלך המכירה הפומבית (אחרי Relic Entertainment). ההערכה היא שהנכס היה יקר היא בעקבות ההצלחה של החברה בכותרים שפיתחה כמו Saints Row: The Third. בתחילת 2012, נמכור כ-4 מיליון עותקים של הכותר מאז שחררו באמצע נובמבר 2011. THQ טענה גם שחבילות התוכן להורדה הניבו יותר רווחים ממה שהיה מצופה.

כחלק מפשיטת הרגל של THQ בינואר 2013, Volition בע"מ וסדרת Saints Row נרכשו על ידי Koch Media, בעוד שכותרים עתידיים ישתחררו תחת שם המותג Deep Silver. סדרת Red Faction, סדרת Summoner לא נרכשו עם החברה על ידי Deep Silver, במקום זאת הן נרכשו על ידי חברת ההפצה ופיתוח משחקים השוודית Nordic Games.

ב-31 באוגוסט 2023, חברת Embracer Group החליטה לסגור לאלתר את Volition.

== משחקי החברה ==
{| class="wikitable"
|-
! rowspan=2 | שנה !! rowspan=2 | כותר !! colspan="10" | פלטפורמה
|-
! GameCube !! מקינטוש !! PC !! N-G !! פלייסטיישן 2 !! פלייסטיישן 3 !! פלייסטיישן 4 !! Xbox !! X360 !! XONE
|-
| 1998
| FreeSpace: The Great War
| 
| 
| 
| 
| 
| 
| 
| 
| 
| 
|-
| 1999
| FreeSpace 2
| 
| 
| 
| 
| 
| 
| 
| 
| 
| 
|-
| 2000
| Summoner
| 
| 
| 
| 
| 
| 
| 
| 
| 
| 
|-
| 2001
| Red Faction
| 
| 
| 
| 
| 
| 
| 
| 
| 
| 
|-
| rowspan="2" | 2002
| Summoner 2
| 
| 
| 
| 
| 
| 
| 
| 
| 
| 
|-
| Red Faction II
| 
| 
| 
| 
| 
| 
| 
| 
| 
| 
|-
| 2005
| The Punisher
| 
| 
| 
| 
| 
| 
| 
| 
| 
| 
|-
| 2006
| Saints Row
| 
| 
| 
| 
| 
| 
| 
| 
| 
| 
|-
| 2008
| Saints Row 2
| 
| 
| 
| 
| 
| 
| 
| 
| 
| 
|-
| 2009
| Red Faction: Guerrilla
| 
| 
| 
| 
| 
| 
| 
| 
| 
| 
|-
| rowspan="2" | 2011
| Red Faction: Armageddon
| 
| 
| 
| 
| 
| 
| 
| 
| 
| 
|-
| Saints Row: The Third
| 
| 
| 
| 
| 
| 
| 
| 
| 
| 
|-
| 2013
| Saints Row IV
| 
| 
| 
| 
| 
| 
| 
| 
| 
| 
|-
| 2015
| Saints Row: Gat out of Hell
| 
| 
| 
| 
| 
| 
| 
| 
| 
| 
|}

== קישורים חיצוניים ==
* 
* 

== הערות שוליים ==

קטגוריה:חברות משחקי וידאו אמריקאיות
קטגוריה:שמפיין
יהושע רינסקי

יהושע (שוקי) רינסקי הוא אלוף-משנה במילואים בצה"ל, שירת כמפקד חטיבת הערבה 406 וכמפקד החטיבה הדרומית ברצועת עזה.

== ביוגרפיה ==
עם גיוסו לצה"ל התנדב לצנחנים ושובץ בגדוד 202. בצנחנים עבר רינסקי מסלול הכשרה כלוחם, קורס מ"כים חי"ר ולחם במלחמת לבנון הראשונה. בהמשך השלים קורס קציני חי"ר. עם סיום הקורס שב לחטיבה ושימש כמפקד מחלקה וכמפקד פלוגה. בשנים 1990-1992 שימש כמפקד סיירת צנחנים, והוביל אותה בלחימה ברצועת הביטחון בלבנון, בין היתר במבצע ברגל ימין. בשנים 1997-1999 שימש כמפקד גדוד 450 ובאינתיפאדה השנייה שימש כסגן מפקד אוגדת עזה. בין בשנים 2000-2002 פיקד על חטיבת הערבה 406. לאחר שנפצע אל"ם פנחס זוארץ שימש רינסקי כמפקד החטיבה הדרומית ברצועת עזה. לאחר מכן רינסקי השתחרר מצה"ל.

==קישורים חיצוניים==
* [http://www.satzah.co.il/web/8888/nsf/arclookup.taf?&_id=133000&did=5027&title=%F9%E5%F7%E9%20%F8%E9%F0%F1%F7%E9%20-%201990-1992%201972-1973 שוקי רינסקי - 1990-1992], מתוך האתר הרשמי של סיירת צנחנים.
* .
* .
;מכתביו:
* 

== הערות שוליים ==

קטגוריה:מפקדי סיירת צנחנים
קטגוריה:מפקדי החטיבה הדרומית באוגדת עזה
קטגוריה:אלופי-משנה בצה"ל
קטגוריה:ישראלים שנולדו במאה ה-20]
אהרן שביט

אהרן ("ילו") שביט (ילובסקי) (נולד ב-28 באפריל 1935) הוא קצין צה"ל בדימוס בדרגת תת-אלוף, שירת כטייס קרב, מפקד טייסת ומפקד כנף בחיל האוויר, כיהן כנספח אווירי בארצות הברית.

==ביוגרפיה==
שביט נולד בבית החולים עין גדי בתל אביב וגדל בנס ציונה. הוא דור רביעי בארץ ישראל, בן משפחת ילובסקי ומשפחת בוקסר ממייסדי המושבה. אבי סבו היה אברהם ילובסקי, מקורבנות הטרור הראשונים בארץ ישראל, שנרצח על ידי ערבים ב-1888. למד בבית הספר התיכון החקלאי פרדס חנה.

שביט התגייס לצה"ל ב-1953 וסיים קורס טיס מס' 17 במאי 1955. לאחר הקורס נדרש לעברת את שמו. הוא שימש מדריך בבית הספר לטיסה וב-1956 השתתף בקורסי ההכשרה הראשונים על מטוסי המיסטר החדשים שסופקו לחיל האוויר.

במלחמת סיני לחם כטייס מיסטר בטייסת 101, במהלך המלחמה הפיל שני מטוסי ומפייר מצריים. לאחר המלחמה שירת כקצין מבצעים בטייסת העקרב, טייסת סופר מיסטר (סמב"ד), ב-1960 זכה למכתב הערכה ממפקד חיל האוויר עזר ויצמן, בזכות נחיתת אונס מוצלחת שביצע. שימש סגן מפקד טייסת 116, ב-1963 עבר להדריך בבית הספר לטיסה והיה ממקימי הצוות האווירובטי של חיל האוויר הישראלי.

ביוני 1966 מונה למפקד טייסת העקרב (טייסת 105). הוא פיקד עלייה במהלך מלחמת ששת הימים, במבצע מוקד הוביל מבני תקיפה של שדות התעופה אינשאס ואל-מנצורה במצרים ושדה התעופה סייקל בסוריה. בתקיפה בסוריה הפיל בקרב אוויר מטוס מיג 21. לאחר המלחמה המשיך לפקד על הטייסת עד אוגוסט 1968. לאחר מכן מונה למפקד טייסת תעופה וסגן מפקד בסיס רמת דוד. במלחמת ההתשה היה בהצבת חירום כטייס סקייהוק והשתתף ב-1969 בהפצצת סוללות תותחים ירדניות שירו על עמק בית שאן, וכטייס F-4 פנטום בטייסת 69. הוא השתתף בגיחות מבצעיות במצרים, בהן מבצע קשת אווירי (תקיפת נמל ראס בנאס במאי 1970 בתגובה לטיבוע ספינת הדיג אורית), התקיפה הארוכה ביותר של חיל האוויר עד מבצע רגל עץ.

באוגוסט 1971 מונה למפקד ההקמה של בסיס עציון בסיני, ופיקד על הבסיס עד יולי 1976. בפרוץ מלחמת יום הכיפורים שהה במשלחת חיל האוויר בארצות הברית, הוא שב לישראל ונטל פיקוד על הבסיס תחתיו פעלה טייסת 144. בתפקידו הבא שימש נספח אווירי בארצות הברית במשך שלוש שנים. ב-1979 מונה לראש משלחת משרד הביטחון לסינגפור.

לאחר שירותו הצבאי שימש סמנכ"ל מבצעים בחברת אלול טכנולוגיות מתחום הביטחון והתעופה.

== חיים אישיים ==
שביט נשוי לחסיה ואב לשתי בנות ומתגורר ברמת השרון.

==קישורים חיצוניים==
* 
* 
* אביבה דקל, [http://www.ereverev.co.il/article.asp?id=20650 איפה הם היום], ערב ערב באילת, 13 בפברואר 2014
* 

==הערות שוליים==

קטגוריה:בוגרי בית הספר התיכון החקלאי פרדס חנה
קטגוריה:טייסי חיל האוויר הישראלי
קטגוריה:נספחים צבאיים ישראלים בסינגפור
קטגוריה:נספחי חיל האוויר בארצות הברית
קטגוריה:מפקדי בסיס עציון
קטגוריה:חיילי חיל האוויר במלחמת ששת הימים
קטגוריה:רמת השרון: אנשי צבא
קטגוריה:משפחת בוקסר
קטגוריה:ישראלים שנולדו ב-1935
קטגוריה:חיילי חיל האוויר במלחמת סיני
Ugly Kid Joe

Ugly Kid Joe היא להקת רוק אמריקאית מהעיר איסלה ויסטה שבקליפורניה.
המוזיקה של הלהקה משלבת סגנונות רבים, ביניהם הבי מטאל, רוק כבד, פאנק מטאל, רוק אלטרנטיבי ומטאל אלטרנטיבי.

הלהקה הוקמה על ידי שני חברי ילדות, וויטפילד קריין וקלאוס איקסטאד, בשנת 1989 גילה אותם המפיק המוזיקלי אריק ולנטין ולאחר צירוף מספר חברים נוספים יצא בשנת 1991 המיני אלבום As Ugly As They Wanna Be, בעזרת מילים הומוריסטיות וסאטיריות הלהקה זכתה להצלחה רבה בתחילת שנות ה-90 ואלבומם הבא America's Least Wanted הגיע למעמד של פלטינה כפולה, עם זאת שני האלבומים הבאים של הלהקה Menace to Sobriety ו-Motel California זכו להצלחה פחותה הרבה יותר והלהקה הודיעה של פירוק בשנת 1997.

בשנת 2010 הכריזה הלהקה על איחוד מחדש, הלהקה חיממה את להקת Guns N' Roses בעת הופעתה בתל אביב ב-3 ביולי 2012. באותה שנה הוציאה מיני אלבום בשם Stairway To Hell (הלחם של שם שמות השירים Stairway to Heaven של להקת לד זפלין ו-Highway To Hell של להקת AC/DC).

בשנת 2013 הופיעה הלהקה במספר הופעות באירופה יחד עם להקת Skid Row.

== דיסקוגרפיה ==
===אלבומי אולפן===
*1992 – America's Least Wanted
*1995 – Menace to Sobriety
*1996 – Motel California
*2015 – Uglier Than They Used Ta Be

===מיני אלבומים===
*1991 – As Ugly as They Wanna Be
*2012 – Stairway to Hell

== קישורים חיצוניים ==

* 

קטגוריה:להקות רוק אמריקאיות
קטגוריה:להקות הארד רוק
קטגוריה:להקות שהוקמו בשנת 1989
Turn Back Time

Turn Back Time הוא שיר מאת להקת הדאנס-פופ הסקנדינבית "אקווה". השיר יצא ב-1998 כסינגל השביעי של הלהקה, והשישי מתוך אלבום הבכורה שלהם, "אקווריום". השיר הפך לאחד מלהיטי הלהקה ברחבי העולם. הוא הוכלל במסגרת פסקול הסרט המצליח "דלתות מסתובבות".

בניגוד לסגנון הבאבלגאם דאנס, שאפיין את הסינגלים הקודמים של הלהקה, התאפיין Turn Back Time כשיר מיינסטרים מלודי ואיטי, והתקבל בהערכה בקרב מבקרי המוזיקה. בשיר מתבטא הטווח הקולי הרחב של הסולנית לינה ניסטרום. הסינגל מושפע ודוגם צלילים מתוך השיר "Heart" של פט שופ בויז (1988). 

השיר זכה להשמעות רבות ברדיו והצליח במצעדים ברחבי העולם. זהו הסינגל השלישי של הלהקה שהגיע ישירות למקום הראשון במצעד הפזמונים הבריטי.<ref></ref> בנוסף הגיע הסינגל למקום ה-18 במצעד "בילבורד טופ 40" בארצות הברית.

הקליפ שליווה את יציאת הסינגל כלל קטעים מתוך הסרט "דלתות מסתובבות", ובכך היה שונה מהקליפים הקודמים של הלהקה, שסגנונם היה קומי. רבים מהקטעים מהסרט שמופיעים בקליפ צולמו ברציף 5 הנטוש בתחנת הטיוב של השכונה הלונדונית הולבורן.

==קישורים חיצוניים==

==הערות שוליים==

קטגוריה:שירי 1998
קטגוריה:שירים באנגלית
קטגוריה:שירים מסרטי קולנוע
קטגוריה:בלדות משנות ה-1990
קטגוריה:סינגלים שהגיעו למקום הראשון במצעד הסינגלים הבריטי
ויויאן פרנץ'

ויויאן פרנץ (באנגלית: Vivian French; נולדה ב-6 ביוני 1945) היא סופרת ילדים ומספרת סיפורים בריטית. פרנץ' חיברה ופרסמה מעל 200 ספרים, בהם סדרת ספרי "מועדון הנסיכות", סדרת ספרי "אגדות מחמש הממלכות" שהם ספרי פנטזיה לילדים, עיבודים למעשיות וסיפורי עמים ושירים לפעוטות. 

== ביוגרפיה ==
ויויאן פרנץ נודלה בבדפורדשייר וסיימה את לימודיה לתואר ראשון האוניברסיטת אקסטר.

פרנץ' החלה לפרסם ספרי ילדים בשנת 1990, לאחר קריירה בתיאטרון.

בשנת 2016 היא התקבלה למסדר האימפריה הבריטית.

== קישורים חיצוניים ==
* 
* 
* [http://www.answers.com/topic/vivian-french ביוגרפיה ורשימת יצירות מלאה] 
* [http://lfccatalogue.wordpress.com/2012/10/23/interview-with-vivian-french/ ריאיון עם הסופרת] 
* [http://www.harpercollinschildrens.com/kids/gamesandcontests/features/tiaraclub/ אתר הבית של סדרת מועדון הנסיכות]
* 

 

קטגוריה:סופרות בריטיות
קטגוריה:סופרות ילדים ונוער בריטיות
קטגוריה:מספרי סיפורים בריטים
קטגוריה:חברים במסדר האימפריה הבריטית
קטגוריה:בוגרות אוניברסיטת אקסטר
קטגוריה:בריטיות שנולדו ב-1945
קטגוריה:בריטים שנולדו ב-1945
זמן לבחור

רייגן בנאום "זמן לבחור"
זמן לבחור (באנגלית: "A Time for Choosing"), הידוע גם כ"הנאום", הוא נאום שנשא רונלד רייגן (לימים נשיא ארצות הברית) בלוס אנג'לס, במהלך הבחירות לנשיאות ארצות הברית ב-1964, ב-27 באוקטובר, בשם מועמד המפלגה הרפובליקנית לנשיאות בארי גולדווטר.

==תוכן הנאום==

בנאומו טען רייגן, כי הבחירה העומדת לפתחם של אזרחי ארצות הברית 'איננה בין ימין לשמאל, אלא בין למעלה ולמטה', כאשר 'למעלה' היא הגישה של חירות הפרט וחופש, אותה קבעו האבות המייסדים בחוקה. ו'למטה' הטוטליטריות של שלטון מרכזי רב עוצמה.

==השפעה==
נאום זה הציב את רייגן במוקד תשומת הלב הלאומית וזמן מה לאחר שנשא אותו, התבקש רייגן לרוץ לתפקיד מושל קליפורניה וזכה בבחירות. עד היום, נאום זה נחשב לאחד הנאומים המשפיעים ביותר שנשאו בשם מועמד אי פעם. עם זאת, בארי גולדווטר הפסיד בבחירות לנשיאות למועמד המפלגה הדמוקרטית והנשיא המכהן, לינדון ג'ונסון, שזכה ברוב גדול.

==קישורים חיצוניים==

* 
* [http://www.history.com/audio/the-speech#the-speech ניתוח של "הנאום"], ערוץ ההיסטוריה
* [http://amzn.com/145162073X An American Life: The Autobiography]
* [https://www.youtube.com/watch?v=qXBswFfh6AY סרטון הנאום] באתר יוטיוב

קטגוריה:נאומים בארצות הברית
קטגוריה:1964 בארצות הברית
קטגוריה:רונלד רייגן
רועי פרננדס

חלק מאוסף הגביעים והמדליות של פרננדס
רועי פרננדס (נולד ב-10 בפברואר 1976) הוא שחקן סנוקר ישראלי. במהלך קריירה שלו, כספורטאי, זכה בתארים רבים ובנהם תואר אלוף ישראל ובתארים בינלאומיים. כן הוא מאמן ומעביר סדנאות בארץ ובעולם. פרננדס היה חבר בהנהלה התאחדות הסנוקר בישראל. 

== קריירה ==
פרננדס החל לשחק סנוקר בגיל 16 ואת הרצף הראשון (באנגלית: Break) של מעל 100 נקודות עשה כבר בגיל 18. את הרצף המקסימלי של 147 נקודות ביצע בגיל 23. במשך 15 שנה זכה ברציפות בתואר אלוף ישראל (שיא שעדיין לא נשבר) ובתארים נוספים בישראל ובעולם.

בין התארים:
*2007 - זכה במקום ה-2 ב-International Open.
*2008 - שיחק בנבחרת הבית של ה-PONTINS וזכה במקום ה-2 באליפות אירופה.
*2010 - זכה במקום ה-3 באליפות אירופה
*2010 - זכה במקום ה-1 בגביע רוסיה.
*2012 - זכה במקום ה-2 באליפות אירופה לנבחרות.
*2014 - זכה במקום ה-7 באליפות אירופה.
*2014 - זכה במקום ה-1 בגביע המדינה.

==קישורים חיצוניים==
* [https://cuetracker.net/players/roey-fernandez/season/2012-2013?status=non-professional תוצאות של רועי פרננדס בתחרויות בינלאומיות]
* [https://www.facebook.com/pages/%D7%A8%D7%95%D7%A2%D7%99-%D7%A4%D7%A8%D7%A0%D7%A0%D7%93%D7%A1-Roey-Fernandes/1554436838111895 דף הפייסבוק של רועי פרננדס]
* [https://www.instagram.com/roeyfernandes147/ אינסטגרם]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני סנוקר
קטגוריה:ספורטאים ישראלים
קטגוריה:ישראלים שנולדו ב-1976
סן רפאל

סן רפאל (בספרדית: San Rafael) היא עיר בפרובינציית מנדוסה בארגנטינה. סן רפאל נמצאת במרחק של 236 קילומטרים ממנדוסה, בירת הפרובינציה, ובמרחק של 961 קילומטרים מבואנוס איירס, בירת ארגנטינה.

==היסטוריה==
ב-1804, לאחר שהאזור היה מיושב בידי ילידים בני שבט הפוונצ'ה במשך מאות שנים, חתם איתם המשנה למלך של מלכות המשנה של ריו דה לה פלטה הסכם שקבע כי אדמותיהם יימסרו לידי הרשויות הקולוניאליות. כעבור שנה, ב-2 באפריל 1805 הוקם על גדת נהר דיאמנטה שבאזור מבצר סן רפאל דל דיאמנטה שלצידו התפתחה התיישבות בשם סן רפאל שאנשיה עסקו בחקלאות, בעיקר בגידול גפנים ופרות אחרים.

במחצית השנייה של המאה ה-19 החל גל הגירה אירופאית להתיישבות, בעיקר מצרפת, איטליה וספרד. ההגירה גרמה לגדילה משמעותית של ההתיישבות והיא הפכה לעיירה גדולה. ב-1922 סן רפאל קיבלה מעמד של עיר.

==כלכלה==
סן רפאל היא יעד תיירותי מרכזי באזור קוז'ו, והתיירות היא הענף המרכזי בכלכלה המקומית. הכלכלה מסתמכת במידה פחותה יותר על התעשייה בעיר.

==תחבורה==
את סן רפאל משרת נמל התעופה סובופיסיאל אז'ודנטה סנטיאגו גרמנו, הנמצא במרחק של 7 קילומטרים צפונית למרכז העיר.

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מנדוסה: ערים
הדמים מודיעים

הדמים מודיעים הוא כלל במשפט העברי ולפיו במקרי ספק מסוימים מה הקנה אדם לחבירו, סכום הכסף ששילם הקונה מוכיח.
== מקור הכלל ==
מקורו של הכלל הוא במשנה במסכת בבא בתרא בה הכלל שנוי במחלוקת בין רבי יהודה לחכמים: 
למרות שבכל מחלוקת של רבי יהודה וחכמים - הלכה כחכמים, הראשונים כתבו שמכיוון שכלל זה הובא בתלמוד במסכת בבא בתרא: (-בתרגום חופשי: "נבדוק כמה כסף שולם") שם הכלל נכתב ללא חולקים, על כן יש לחלק בין מקרים בהם הדברים שנאמרו בשעת הקנין אינם עומדים בניגוד למשתמע מסכום הכסף ששולם, וכן המשתמע מסכום הכסף ששולם אינו מכליל דברים חדשים מעבר לדברים שכלולים בקנין בבירור, במקרים כאלו "הדמים מודיעים". אך במקרים אחרים לא.

== בהלכה ==
לפי דעת הבית יוסף והרמ"א בהגהותיו על השולחן ערוך, אדם שהשכיר בית לחבירו ולא קצב את זמן השכירות, אך השוכר הקדים ושילם את התשלום עבור השכירות, הדמים ששילם השוכר מודיעים לכמה זמן השכירות תימשך. מפרשי השולחן ערוך נחלקו בדין זה, הסמ"ע והקצות החושן הסכימו עם דין זה, אך לפי הש"ך והנתיבות המשפט, במקרה כזה השוכר ידור בבית רק שלושים יום מכיוון שסתם שכירות שלושים יום.

== הערות שוליים ==

קטגוריה:משפט עברי: דיני ממונות
קטגוריה:בבא בתרא: סוגיות תלמודיות
יאשיהו בן יוסף פינטו

רבי יאשיהו פינטו (רי"ף; 1565–1648) היה מגדולי חכמי סוריה במאה ה-17.

==ביוגרפיה==
נולד בדמשק בשנת 1565 לאביו יוסף, ממגורשי ספרד, שנודע כנדבן גדול. בצעירותו למד בישיבה של ר' יעקב אבולעפיה, אשר הסמיכו לפוסק ולדיין<ref name=":0"></ref>.

מאוחר יותר למד קבלה תחת ר' חיים ויטאל. בנו של ר' חיים ויטאל, שמואל, לימים היה תלמידו וחתנו של הרב פינטו.

בשנת 1625 עלה לארץ ישראל עם משפחתו והתיישב בירושלים, ולאחר מכן בצפת, אך עם מותו של בנו רבי יוסף לאחר שנה חזר לדמשק. מעט לאחר חזרתו הוכתר בתור הרב הראשי של הקהילה.

הרב פינטו נפטר באדר ה'ת"ח, ונטמן בבית הקברות העתיק בדמשק<ref name=":0" />.

== חיבוריו ==
הרב פינטו חיבר ספרים רבים במהלך חייו, בהם: "כסף נבחר" (ונציה, 1621) ו"כסף מזוקק" (ונציה, 1625) קובצים של דרשותיו על התורה, "מאור עיניים" (כרך ראשון, ונציה, 1625; כרך שני, מנטובה, 1740) פרשנות על הספר עין יעקב לר' יעקב בן חביב, "כסף צרוף" (אמשטרדם, 1729) פרשנות לספר משלי ו"נבחר מכסף" (חלב, 1869) ספר שו"ת המאורגן לפי סדר שולחן ערוך. שניים מספריו אשר נותרו בכתב יד הם "כסף נמס", ספר פרשנות למגילת איכה ו"קבוצת כסף", העוסק בדינים והלכות.

=== בין ספריו ===
* 
* 
** 
* 
* 
* 

==קישורים חיצוניים==
* 
* 
* 
* [http://www.daat.ac.il/encyclopedia/value.asp?id1=1826 פינטו, יאשיה], אנציקלופדיית דעת
* Yaron Harel. "[http://referenceworks.brillonline.com/entries/encyclopedia-of-jews-in-the-islamic-world/pinto-josiah-ben-joseph-SIM_0017650 Pinto, Josiah ben Joseph]." Encyclopedia of Jews in the Islamic World. Executive Editor Norman A. Stillman. Brill Online, 2014
* 
* 
* 

==הערות שוליים==

קטגוריה:רבנים סורים
קטגוריה:אנשי עליות קדומות לארץ ישראל
קטגוריה:יהודים שמוצאם ממגורשי ספרד
קטגוריה:מקובלים
קטגוריה:פרשני אגדות התלמוד
קטגוריה:דמשק: רבנים
קטגוריה:רבנים ארץ-ישראלים
קטגוריה:רבנים ספרדיים
קטגוריה:עולים לארץ ישראל במאה ה-17
קטגוריה:ילידי 1565
קטגוריה:נפטרים ב-1648
הקומדיה היוונית העתיקה של אריסטופאנס

הקומדיה היוונית התחלקה לשלוש תקופות, הקומדיה היוונית העתיקה, הקומדיה היוונית התיכונית והקומדיה היוונית החדשה. הקומדיה היוונית העתיקה מתוארכת למאה החמישית לפנה"ס. מתקופה זו, לידינו הגיעו רק 11 מחזותיו של אריסטופאנס.

==מאפייני הקומדיה העתיקה של אריסטופאנס==
# ז'אנר ריאליסטי עם יסוד פנטזי שההסתברות התממשותו היא אפסית. למשל במחזה צפרדעים הירידה לשאול.
# דרישות נמוכות - מאחר שהקומדיה התפתחה בשלב מאוחר בחגיגות, הדרישות ממנה היו קטנות. כנראה מאחר שהיה זמן מוגבל להצגת ההצגות. למשל מחזאי היה צריך להציג קומדיה אחת בלבד.
# אלמנטים קומיים: בדיחות לשוניות ומשחקי מילים
#*היפוך קומי – המוטיב שקיים לאורך כל הקומדיות הוא ההיפוך. למשל במחזה העננות, האב שרצה לשלוח את בנו לבית ספר, הולך לבסוף בעצמו לבית הספר. בנוסף, אופי הדמויות בדרמות היווניות השתנה בהתאם לאופי המחזה. למשל דיונסוס בטרגדיה הבקכאות מתואר כאל חזק וכל יכול ואילו במחזה הצפרדעים מתואר כאל פחדן שלא שלט בצרכיו אל מול הסכנה.
# לשון גסה - הומור גס. אריסטופאנס היה ידוע כמי שמתעסק בחלקי הגוף התחתונים.
# מגוון רחב של נושאים (לכן יש פרולוגוס בקומדיה) להבדיל מהטרגדיה שעסקה רק בנושאים מהמיתוס היווני בלבד. מאותה סיבה, מגוון הנושאים בטרגדיה היה מוגבל מלכתחילה ואף ישנם שלושה מחזות על אותה היצירה. למשל על פילוקטטס נכתבו המחזות הבאים: פילוקטטס (סופוקלס), פילוקטטס בטרויה (סופוקלס), פילוקטטס (אייסכילוס),פילוקטטס (אוריפידס). עם זאת נעשו פארודיות על האלים ופארודיות על סצנות מתוך טרגדיות, רובן בידי אוריפידס. הקומדיה העתיקה עסקה גם בעניינים פוליטיים אקטואליים לתקופה, להבדיל מהטרגדיות שעלילתן תמיד הייתה ביחס לעבר ואולי תזכורת בעקיפין להווה. אולם מרגע שאתונה נקלעה לקשיים ונכנעה במלחמה לספרטה במלחמה, הדמוקרטיה התרופפה, ובהתאם לכך הקומדיה נחלשה ונעשתה פחות פוליטית.
# שבירת האשליה הדרמטית - יש בקומדיה התייחסות אל הקהל, ישנו חלק בקומדיה שבו העלילה נפסקת והמקהלה פונה לקהל גם בעניינים הלא קשורים לעלילה.
# הירוס גאמוס (Hieros gamos מילולית: "הנישואים הקדושים") - בבסיס הקומדיה עומד בסיס קדושת הנישואים. פעמים רבות הקומדיה מסתיימת בנישואים שפותרים את סיבוך העלילה. הנישואים הקדושים היו התשתית הפולחנית של החגיגות שלתוכה נכנסו הקומדיות.
# המבנה הדרמטי של הקומדיה היה רופף - לא היה מבנה הדוק, מוגדר וחוקיתי. ייתכן בשל היותה קומדיה מסוג דרמטי חדש. מבנה רופף זה היה בניגוד לדרישות אותם העמיד אריסטו למחזה מוצלח. חלקי המחזה כמו האגון והפרבסיס יכלו להתמקם בנקודות שונות במחזה. ניתן אף לשנות את סדרן ללא שתשתנה מהות הרעיון.
# ישנו דגש על הפוליס ופחות על האדם הקטן. הנושאים נגעו בעיקר בעניינים החשובים לכלל ולא לפרט.

חלקי המחזה:
# הפארודוס החלק בו נכנסה המקהלה.
# הפרולוגוס - החלק בו מציגים את הנושא והדמויות: קטע קליל שבנוסף להצגת הדמויות, מורכב מבדיחות מרובות שלרוב אינן קשורות לעלילה, ומטרתן להכניס את הקהל לאווירה.
# אגון (עימות) - בקומדיה זוהי סצנת של עימות בין שתי דמויות. למשל במחזה הצפרדעים, מתעמתים אוריפדס ואייסכילוס מי הוא המחזאי הטוב ביותר.
# הפרבסיס - פנייה ישירה לקהל וקטיעת הרצף העלילתי. החלק הראשון בפרבסיס הוא מילות חנופה לקהל וניסיון לשכנעו להצביע עבור ההצגה. החלק השני הוא הבעת דעה בנושא פוליטי-אקטואלי שמקושר לעלילה בעקיפין.

==קישורים חיצוניים==
* 

קטגוריה:תיאטרון ביוון העתיקה
קטגוריה:קומדיה
הקומדיה היוונית החדשה של מנאנדרוס

הקומדיה היוונית החדשה של מנאנדרוס היא תקופה בהתפתחות הקומדיה היוונית. הקומדיה היוונית התחלקה לשלוש תקופות, הקומדיה היוונית העתיקה, הקומדיה היוונית התיכונית והקומדיה היוונית החדשה. התשתית של הקומדיות בימינו נותרה זהה לקומדיה החדשה. הקומדיה הופכת ל"קומדיה בורגנית" אשר הקהל המגיע אליה נתפס בתקופות מאוחרת יותר כבורגני. 

==מאפייני הקומדיה החדשה של מנאנדרוס==
ישנם יסודות מקובלים לקומדיה היוונית העתיקה, בהם היפוך קומי ויחסי אהבה. 
# יסוד פנטזי שהסתברות ההתממשות שלו היא קלושה, להבדיל מהקומדיה היוונית העתיקה (שם ההסתברות היא אפסית). למשל, התפיסה כי האהבה יכולה לנצח כל מכשול ולהפוך את פני המציאות אילו רק אדם יתאהב. בכך מצליח המחזאי לשמר את האשליה שבמחזה. לכן כבר בעת העתיקה, מנאנדרוס נחשב לאמן הריאליזם 
# הנושא המרכזי הוא אהבה, הקשיים לממש אותה והתחבולות למימושה.
# הקומדיה שואפת לשמר את הסדר החברתי המקובל, למשל, במחזה הנרגן, האב בסופו של דבר מאושר. 
# מעמד דורי - הקומדיה עוסקת בדרך כלל באנשים מאותו מעמד. הקשיים נובעים מפער בין דורות ולא בין מעמדות. למשל בהעננות המחזה עוסק בפערים בין אב לבנו.
# מיקומה של בת החורין נשתמר, היא אינה מדברת כפי שהיה מקובל ביוון.
# דמויות קבועות (Stock character): עבד תחבלן, נער מאוהב, זקן נרגן ועוד. 
# לשון נקייה ביחס לזו של אריסטופאנס.

==קישורים חיצוניים==
* 

קטגוריה:קומדיה
קטגוריה:תיאטרון ביוון העתיקה
הפנתרים הוורודים

הפנתרים הוורודים (באנגלית: Pink Panthers), הוא כינוי שניתן על ידי האינטרפול לרשת בינלאומית של גנבי תכשיטים ויהלומים, שהייתה מורכבת בעיקר מסרבים, והייתה אחראית לכמה ממעשי השוד והגנבה הנועזים ביותר בהיסטוריה הפלילית.

על פי החשד אחראית הרשת לגנבתם של למעלה מ-500 מיליון דולרים, בסדרת מעשי שוד בדובאי, שווייץ, יפן, צרפת, ליכטנשטיין, גרמניה, לוקסמבורג, ספרד ומונקו. רשויות אכיפת החוק חושדים כי הרשת היא העומד מאחורי שוד התכשיטים הגדול בחנות התכשיטים של "הארי וינסטון" בפריז, שבוצע ב-9 בדצמבר 2008. באירוע זה, נמלטו הפורצים כשברשותם תכשיטים בשווי של יותר מ-80 מיליון €.

שמה של הרשת ניתן לה על שם סדרת סרטי הפשע-קומדיה "הפנתר הוורוד", בשל היותה אחראית לפריצות ראווה, שהוגדרו בעיתונות כ"אמנות" ושלל סופרלטיבים דומים. סרט תיעודי המבוסס על פריצותיה של הרשת, שוחרר לאקרנים בשנת 2013 בשם Smash & Grab .

בהשראת רשת "הפנתרים הוורודים" נוצרה דרמת הפשע "הפנתרים האחרונים" ששודרה לראשונה באירופה בסוף 2015.

גם בעונתה האחרונה של הסדרה צווארון לבן, בשנת 2014, מוזכרים הפנתרים הוורודים, כשגיבור הסדרה, ניל קאפרי (המגולם על ידי השחקן מאט בומר), מצליח להסתנן לשורות הארגון ולהביא להפללתם על ידי ה-FBI.

==סרט תיעודי ==
ב-31 ביולי 2013, יצא לאור סרט תיעודי מאת במאית הסרטים הדוקומנטריים הוואנה מרקינג () בשם Smash & Grab: The Story of the Pink Panthers (בתרגום חופשי: "לנפץ ולחטוף: סיפורם של הפנתרים הוורודים").

הסרט כולל צילומי טלוויזיה במעגל סגור מכמה אירועי שוד תכשיטים המיוחסים לפנתרים הוורודים, מתוך למעלה מ-300 גניבות תכשיטים שמיוחסות להם ברחבי העולם. בסרט התיעודי משובצים גם ראיונות עם קרימינולוגים וכן ראיונות אנונימיים עם אנשים הטוענים שהם חברים בכנופיה.

==קישורים חיצוניים==
* דייוויד סמיואלס, [http://www.newyorker.com/magazine/2010/04/12/the-pink-panthers?currentPage=all הפנתרים הוורודים: סיפורם של יהלומים, גנבים והבלקן], באתר הניו יורקר. 12 באפריל 2010
* 
* [http://www.latimes.com/la-fg-balkan-panthers29-2009jul29-story.html#page=1 כתבה על מעצר חברי הפנתרים הוורודים], באתר הלוס אנג'לס טיימס. 29 ביוני 2009
* 
* [https://www.israelhayom.co.il/article/403499 הפנתרים הכלואים: כנופיית השודדים נלכדה על חם], באתר ידיעות אחרונות. 07 אוגוסט 2016

==הערות שוליים==

קטגוריה:פשע מאורגן
דוד מועטי

רבי דוד בן שמואל מועטי (ה'תקנ"ו, 1796 – ה'תרל"ו, 1876) היה מגדולי הפוסקים באלג'יריה במאה ה-19.

==ביוגרפיה==
דוד מועטי נולד באלג'יר בשנת 1796 לאביו ר' שמואל, בן לשושלת ארוכה של רבנים. אחד מאבותיו היה הרב משה מועטי בעל "ישיר משה".

בצעירותו למד תורה אצל רבני אלג'יר, בהם קרוב משפחתו הרב דוד בן אהרן מועטי. בהמשך מונה לדיין בבית הדין של אלג'יר ולראש ישיבת עץ חיים בעיר.

בשנת 1830 סופחה אלג'יריה לצרפת, מה שאילץ את רבני אלג'יר להתמודד עם אתגרים חדשים רבים בתחום ההלכה. הממשל הצרפתי צמצם באופן הולך וגובר את האוטונומיה הקהילתית של יהודי אלג'יריה והקהילה עברה תהליך מודרניזציה מואץ. הרב מועטי היה מחשובי הפוסקים שהתמודדו עם האתגרים החדשים שהתעוררו כתוצאה מתהליכים אלה, בין היתר באמצעות ספרי השו"ת הרבים שחיבר, בהם: "נאם דוד" (ליבורנו, 1844), "שלל לדוד" (ליבורנו, 1850), "יוסיף דוד" (ליבורנו, 1856), "לבב דוד" (ליבורנו, 1860) "אשר לדוד" (ליבורנו, 1876) ו"צוף דבש" (ליבורנו, 1876). ספרו "שלל לדוד" כולל גם חידושים על החלק הראשון והרביעי של היד החזקה לרמב"ם.

בנוסף חיבר הרב מועטי שני ספרים נוספים שתלמידי חכמים באלג'יריה נהגו ללמוד בעיון רב, בהם ספרו "ידי דוד" (אלג'יר, 1856) העוסק בפרשנות למסכת נזיר ו"קדשי דוד" (ליבורנו, 1856), פרשנות לסדר קדשים.

סבר שיש לגייר נוכריות שנישאו ליהודים משומדים בנישואים אזרחיים שרוצים עתה לחזור ליהדות, כדי לצמצם את מגמת ההתבוללות שהתחזקה מאוד בתקופתו.<ref></ref>

==מספריו==
*
* (מהדורה שנייה: [http://www.otzar.org/wotzar/book.aspx?152730&lang=eng קדשי דוד], ירושלים: הוצאת מורשה להנחיל, תשמ"ט)
*שלל לדוד, ליבורנו: דפוס שלמה בילפורטי, 1850
*
*
*
*
*

==לקריאה נוספת==
*אליהו מרציאנו, [http://www.otzar.org/wotzar/Book.aspx?63176&$201410101104414 תולדות החכמים וראשי עם קודש זצ"ל מאלג'יריה], ירושלים, תש"ס, עמ' 160.
<div class="mw-content-ltr">
*Yossef Charvit. Élite rabbinique d’Algérie et modernisation, 1750–1914 (Jerusalem: Éditions Gaï Yinassé, 1995).
</div>

==קישורים חיצוניים==
* 
* 
* 
* 
<div class="mw-content-ltr">
* Yossef Charvit. "[https://web.archive.org/web/20141018074624/http://referenceworks.brillonline.com/entries/encyclopedia-of-jews-in-the-islamic-world/moat-t-i-david-SIM_0015550 Moaṭṭi, David]." Encyclopedia of Jews in the Islamic World'. Executive Editor Norman A. Stillman. Brill Online, 2014.
</div>

==הערות שוליים==

קטגוריה:אלג'יר: רבנים
קטגוריה:מחברי ספרי שו"ת
קטגוריה:דיינים
קטגוריה:ראשי ישיבה
קטגוריה:פרשני הרמב"ם
קטגוריה:ילידי 1796
קטגוריה:נפטרים ב-1876
ויז'ה מרסדס

ויז'ה מרסדס (בספרדית: Villa Mercedes) היא עיר בפרובינציית סן לואיס בארגנטינה. העיר שוכנת על גדות נהר קינטו, במרחק של 90 קילומטרים מהעיר סן לואיס, בירת הפרובינציה, ובמרחק של 732 קילומטרים מבואנוס איירס, בירת ארגנטינה.

==היסטוריה==
במאה ה-18 נוסד במקום כפר קטן ולצדו סניף דואר, שסבלו מספר פעמים מהתקפות ילידים.

ב-1856 חוסטו דרקט, מושל פרובינציית סן לואיס, הקים בקרבת הכפר את מבצר פורטין קונסטיטוסיונל, כחלק ממערך ביצורים בפרובינציה שנועד לבלום את התקדמות של בני שבט רנקל מזרחה. שם המבצר הפך להיות גם שם ההתיישבות עד ששונה ב-1861 ל"ויז'ה מרסדס".

בשנים שלאחר מכן הייתה הגירה גדולה להתיישבות עד שב-1896 ויז'ה מרסדס קיבלה מעמד של עיר.

==חינוך==
בעיר נמצאות מספר פקולטות של האוניברסיטה הלאומית של סן לואיס, שמרכזה בעיר סן לואיס, בהן הפקולטה להנדסה ומדעים כלכליים-חברתיים.

==תחבורה==
את ויז'ה מרסדס משרת נמל התעופה ויז'ה ריינולדס, שנמצא בקרבת הכפר ויז'ה ריינולדס, במרחק של כ-10 קילומטרים דרום-מזרחית לעיר.

ויז'ה מרסדס נמצאת על מסלול הכבישים הלאומיים 7 ו-8, המקשרים בין פרובינציית בואנוס איירס ופרובינציית מנדוסה.

==קישורים חיצוניים==

* 

קטגוריה:סן לואיס: ערים
קטגוריה:יישובים שהוקמו במאה ה-18
קטגוריה:יישובים שהוקמו ב-1856
פלנטסימל

דיסקות שברים סביב כוכבים צעירים HD 141943 וHD 191089, טלסקופ החלל האבל.]]
פלנטסימל (Planetesimal, הלחם בסיסים באנגלית: planet (כוכב לכת) ו-infinitesimal (אינפיניטסימלי)) הוא גרם שמים מוצק החג סביב קדם-כוכב שנוצר בעקבות התגבשות של אבק וגופים קטנים בדיסקה קדם-פלנטרית ודיסקת שברים. 

==הגדרה==
על אף שלרוב המונח מתאר גוף קטן בשלב של היווצרות כוכב לכת, יש המשתמשים במונח זה כדי לתאר גם גופים קטנים במערכת השמש, לרבות כוכבי שביט ואסטרואידים, על אף שהם אינם חלק מהיווצרות כוכב לכת. ב-2006 הוחלט על ידי מספר חוקרים בקהילה המדעית על ההגדרה הבאה:

הגדרה זו אינה מוכרת על ידי האיגוד האסטרונומי הבינלאומי, ונכון ל-2014 לא קיימת הגדרה חד-משמעית לפלנטסימל.

גופים גדולים דיים כדי לשנות מסלולי גופים אחרים על ידי משיכה כבידתית במרחק של מספר רדיוסי גוף מתחילים לגדול במהירות עקב ספיחה של אבנים ואבק. כשגופים אלו מגיעים לסדר גודל של 100 עד 1000 קילומטרים, הם נקראים "עוברים פלנטריים" או קדם-כוכבי לכת.

==היווצרות כוכב לכת==
לפי השערת צ'מברלין-מולטון והמודל של ויקטור ספרנוב, כוכבי לכת נוצרים מגרגרי אבק קוסמי הנדבקים זה לזה ויוצרים גופים יותר ויותר גדולים. ברגע שהגופים הופכים גדולים דיים (מסדר גודל של קילומטרים), כוחות הכבידה ההדדיים הופכים למשמעותיים. גופים מסדר גודל זה הם למעשה הפלנטסימלים. פלנטסימלים מתחילים להתגבש לקדם-כוכבי לכת (מסדר גודל של הירח). לפי מודל ספיחה על ליבה אבק וגז מתחילים להיספח על קדם-כוכב לכת תוך כדי הגדלתו, עד שהם יוצרים כוכב לכת יציב ששומר על מסה קבועה.

פלנטסימלים מתנגשים זה בזה ויכולים להתרסק בעקבות ההתנגשות. פלנטסימלים, יחד עם גופים קטנים יותר וגז המקיף כוכב צעיר, יכולים ליצור דיסקה קדם-פלנטרית צפופה שבה, לפי מודלים מוסיים, אי יציבות יכולה לגרום להיווצרות כוכב לכת.

==קישורים חיצוניים==
* 

==הערות שוליים==

קטגוריה:מדעים פלנטריים
שמואל אדם

שמואל אדם (נולד ב-1945) הוא קצין צה"ל במילואים בדרגת אלוף-משנה וקצין משטרת ישראל בדימוס בדרגת ניצב משנה, כיהן כמפקד מג"ב ירושלים ומפקד מג"ב איו"ש.

== חייו ==
אדם התגייס לצה"ל ב-1963, שירת כקצין בחטיבת הצנחנים, במלחמת יום הכיפורים שימש מפקד פלוגת מפקדה בחטיבה. בהמשך שירותו שימש מפקד אגד שליטה בעוצבת האש. התגייס למשטרת ישראל ב-1977 ומונה לסגן מפקד הימ"מ, הוא נפצע במהלך פעולות ההשתלטות בפיגוע כביש החוף. ב-1981 מונה למפקד מג"ב ירושלים, במאי 1983 מונה למפקד מג"ב איו"ש וב-1985 מונה לקצין מתקנים ויישובים ארצי במשמר הגבול.

לאחר פרישתו מונה ב-1987 לקצין ביטחון ארצי בחברת החשמל. ב-1996 מונה למנהל מחוז דן בחברה, ב-1998 מונה לסמנכ"ל משאבי אנוש ובמאי 2002 מונה לסמנכ"ל לוגיסטיקה ונכסים וכיהן בתפקיד עד פברואר 2006. בתקופת הבחירות לכנסת החמש עשרה ולראשות הממשלה ב-1999, כיהן כראש מטהו של יצחק מרדכי.

אדם נשוי ואב לשלושה, מתגורר במשמר השבעה, בעל תואר ראשון במדעי ההתנהגות. אחיו, אבשלום אדם, הוא בעל עיטור העוז. בנו, יניב, שירת כסגן מפקד יחידת שלדג וסמג"ד 202 בצנחנים. נכדיו הם הזמרים עומר אדם וגל אדם. הוא בן-דודו של האלוף יקותיאל אדם.

==הערות שוליים==

קטגוריה:לוחמי הימ"מ
קטגוריה:שוטרי משמר הגבול
קטגוריה:עובדי חברת החשמל
שמואל
קטגוריה:ישראלים שנולדו ב-1945
קטגוריה:אלופי-משנה בצה"ל
קטגוריה:ניצבי-משנה במשטרת ישראל
קטגוריה:משמר השבעה: אישים